text: лебяжье, аққулы шу алабындағы тұщы көл. жамбыл облысы мойынқұм ауданы ұланбел ауылынан қарай 14 км жерде, теңіз деңгейінен 259 биіктікте жатыр. аумағы 2,6 км2 (көктем айларында 3,5 км2-ге жетеді), ұзындығы 2,6 км, енді жері 1,8 км, жағалау бойының ұзындығы 11,4 км. шу өзені жайылмасында жатқан күрделі пішінді көлдің шығысында бірнеше көлдер жатыр. сондай-ақ көл алабында адам өтпес батпақ пен сор қалыптасқан. негізінен жер асты және шу өзенінің суымен толысып отырады. көтеріңкі келген солтүстік жағалауыында жүзгін, теріскен, ши, жусан өскен. басқа жағалауларын қамыс, құрақ шоғырлары басқан.